Document ID: /roh_data/filtered/fineweb-2-filterrobots_roh.jsonl.gz/38270

Tar in' emprova da putsch en l'Etiopia hai dà plirs morts, tranter auter il schef da l'armada Ambachew Mekonnen ed il schef da la regenza da la regiun Amhara.
Acziun coordinada en plirs lieus
Entginas uras pli tard saja il schef dal stab general Seare Mekonnen vegnì sajettà das ses guardiacorp. Era in general pensiunà che haja visità Seare en sia chasa, saja vegnì sajettà. Sco la pledadra dal schef da regenza da l'Etiopia Abiy Ahmed ha ditg, haja probablamain sa tractà d'in'acziun coordinada en plirs lieus. Militars d’aut rang hajan empruvà da surpigliar la pussanza.
L'Etiopia è in pajais che sa cumpona da diversas gruppas etnicas. Abiy Ahmed maina dapi l'avrigl 2018 il pajais. Dapi lura ha el instradà pliras refurmas ed ils conflics etnics hajan prendì tiers.
RR novitads 06:00+